Konflikt, krig, sanktioner og hævnaktioner kan få en direkte betydning for danske firmaer, forbrugere og sågar finansmarkedet.
Ifølge ambassaden i Kiev har cirka 300 danske virksomheder kontorer, fabrikker eller butikker i Ukraine. Erhvervsorganisationen Dansk Industri (DI) anslår derudover, at der bliver eksporteret for knap tre milliarder kroner om året fra Danmark til Ukraine.
Sanktioner mellem russerne og Vesten vil også ramme samhandlen med Rusland, hvilket, ifølge DI, vil have større negative konsekvenser for Danmark.